EkBass/fiwiki-20250220-pages-articles huggingface dataset:
Andrianampoinimerina

Andrianampoinimerina (vuoteen 1794 saakka Ramboasalama, 1740–1810) oli madagaskarilaisten Ambohimangin ja Imerinan valtioiden hallitsija. Ramboasalama kuului Imerinaa 1300–1400-luvulta lähtien hallinneeseen sukuun. Vuosina 1787–1794 hän oli Ambohimangin hallitsija. Vuonna 1794 hän valtasi Antananarivon ympäristöineen ja julistautui Imerinan hallitsijaksi nimellä Andrianampoinimerina. Hän aloitti Madagaskarin valtiollisen yhdistämisen sotien, kuningassukujen välisten naimakauppojen ja muiden etnisten ryhmien kanssa solmittujen liittosopimusten avulla. Andrianampoinimerina jakoi Imerinan kuuteen provinssiin, lopetti feodaaliruhtinaiden väliset yhteenotot ja rajoitti heidän valtaansa. Hän määräsi tarkat verot ja tullimaksut sekä kehitti oikeusjärjestelmää, maatalouden keinokastelua, käsityöammatteja ja kaupankäyntiä. Andrianampoinimerinan seuraaja oli hänen poikansa Radama I, joka vuonna 1818 julistautui Madagaskarin kuninkaaksi. ==Lähteet== Luokka:Madagaskarilaiset hallitsijat Luokka:Vuonna 1740 syntyneet Luokka:Vuonna 1810 kuolleet
Auran hallitus

Auran hallitus voi viitata seuraaviin hallituksiin, joissa Teuvo Aura oli pääministerinä. * Auran I hallitus, 14. toukokuuta 1970 – 15. heinäkuuta 1970 * Auran II hallitus, 29. lokakuuta 1971 – 23. helmikuuta 1972
Kallion hallitus

Kallion hallitus voi viitata seuraaviin hallituksiin, joissa Kyösti Kallio oli pääministerinä: * Kallion I hallitus, 14. marraskuuta 1922 – 18. tammikuuta 1924 * Kallion II hallitus, 31. joulukuuta 1925 – 13. joulukuuta 1926 * Kallion III hallitus, 16. elokuuta 1929 – 4. heinäkuuta 1930 * Kallion IV hallitus, 7. lokakuuta 1936 – 12. maaliskuuta 1937
Karjalaisen hallitus

Karjalaisen hallitus voi viitata seuraaviin hallituksiin, joissa Ahti Karjalainen oli pääministerinä * Karjalaisen I hallitus, 13. huhtikuuta 1962 – 18. joulukuuta 1963 * Karjalaisen II hallitus, 15. heinäkuuta 1970 – 29. lokakuuta 1971
Elvira

Elvira voi tarkoittaa seuraavia: * Elvira, Suomessa myös Elviira, naisen etunimi * Elvira, taskukolibrit, kolibrien heimoon kuuluva lintusuku.
Ingmanin hallitus

Ingmanin hallitus voi viitata seuraaviin hallituksiin, joissa Lauri Ingman oli pääministerinä: * Ingmanin I hallitus, 27. marraskuuta 1918 – 17. huhtikuuta 1919 * Ingmanin II hallitus, 31. toukokuuta 1924 – 31. maaliskuuta 1925
Elvi

Elvi on suomalainen naisen etunimi, Elviira-nimen lyhentymä. Elviiran nimipäivä on suomalaisessa almanakassa vuodesta 1929 lähtien ollut 27. kesäkuuta. Suomessa nimi Elvi on Digi- ja väestötietoviraston tietojen mukaan annettu vuoden 2019 loppuun mennessä 12 531 henkilölle, joista suurin osa on 1900-luvun alkupuolella syntyneitä. ==Tunnettuja Elvejä== * Elvi Maarni, taidemaalari * Elvi Mela, oik. Hilda Rintanen, kirjailija * Elvi Minkkinen, juoksija * Elvi Riihijärvi, kirjailija * Elvi Saari, teologi ja joogaopettaja, Viittakiven opiston ensimmäinen rehtori * Elvi Saarnio, näyttelijä * Elvi Sinervo, kirjailija, runoilija ja suomentaja * Elvi Valtakoski, näyttelijä ==Kuvitteellisia Elvejä== * Elvi Räppääjä, henkilö Risto Räppääjä -kirjoissa == Lähteet == * ===Viitteet=== Luokka:Etunimet
Pussy (kappale)

”Pussy” on ensimmäinen singlejulkaisu Rammsteinin kuudennelta albumilta Liebe ist für alle da. Single julkaistiin 18. syyskuuta 2009. Kappaleen aiheena on seksiturismi. Singlen b-puolena julkaistaan uuden albumin kappale ”Rammlied”. ”Pussy” julkaistaan digipakina, rajoitetun painoksen digipakina (sisältää julisteen), sekä 12 ja 7 tuuman vinyylinä. == Musiikkivideo == Videon ohjasi Jonas Åkerlund. Video esitettiin ensimmäistä kertaa 16. syyskuuta Visit-X nimisellä seksivideochat-sivustolla. Musiikkivideosta uutisoitiin laajasti etenkin sen pornografiaan vivahtavan sisältönsä takia. Video on K18-merkitty johtuen sen pornografisesta materiaalista. Kappaleella on sanottu myös olevan kaikkien aikojen rohkein musiikkivideo. == Kappalelista == # # == Aiheesta muualla == * Visit-X.net * Rammstein.de * LIFAD.org Luokka:Rammsteinin kappaleet Luokka:Vuoden 2009 kappaleet
Pekka Virkamäki

Pekka Virkamäki (s. 1959 Keuruu) on suomalainen entinen Hare Krishna -liikkeen jäsen, joka on julkaissut kokemuksistaan kirjan Arka ja ahdas ismi (2005).Turun ylioppilaslehti: Eksistentiaalinen angsti kasvattaa ihmistäKulttuuri ja viihde – Irti ismistä Virkamäki suoritti merkonomitutkinnon sekä asepalveluksen ja teki "tavallisia töitä" ennen liittymistään Krishna-liikkeeseen, jossa hän toimi vuosina 1983–1998 edeten temppelinjohtajaksi asti (1989–1994).Wsoy.fi: Arka ja ahdas ismiSveriges Radio Sisuradio – Mikä saa ihmisen heittäytymään uskoon? Virkamäki tutustui Krishna- liikkeeseen Ruotsissa. == Lähteet == Luokka:Suomalaiset henkilöt Luokka:Krishna-liike Luokka:Vuonna 1959 syntyneet Luokka:Elävät henkilöt
Antti Hakala

Antti Hakala voi viitata seuraaviin henkilöihin: * Antti Hakala, jalkapalloilija * Antti Hakala, painija * Antti Hakala, taiteilijanimeltään Nopsajalka, reggaemuusikko
Paasikiven hallitus

Paasikiven hallitus voi viitata seuraaviin hallituksiin, joissa Juho Kusti Paasikivi oli pääministerinä: * Paasikiven I hallitus, 27. toukokuuta 1918 – 27. marraskuuta 1918 * Paasikiven II hallitus, 17. marraskuuta 1944 – 17. huhtikuuta 1945 * Paasikiven III hallitus, 17. huhtikuuta 1945 – 26. maaliskuuta 1946
Titokowarun sota

Titokowarun sota () oli aseellinen yhteenotto Ison-Britannian ja Ngāti Ruanui -maoriheimon välillä. Yhteenotot kestivät kesäkuusta 1868 maaliskuuhun 1869. Yhteenotto synnytti uudelleen sotatilan, joka oli alkanut Taranaki-sodan aikana. Maorit eivät hävinneet yhteenotoista yhtäkään, mutta lopettivat taistelun eurooppalaisten löydettyä heidän tukikohtansa 25. maaliskuuta 1869. Sodan jälkeen alueelle syntyi yleinen turvallisuuskriisi, kun eurooppalaiset pelkäsivät muiden maorien ryhtyvän taisteluun. Näin ei kuitenkaan käynyt, vaan Titokowarun sota jäi viimeiseksi suureksi sodaksi maorisotien aikana. ==Taustat== Sodan syyt juontuvat Uuden-Seelannin maan haltuunottoihin maoreilta vuonna 1865. Eurooppalaiset siirtolaiset olettivat maorisotien ajan olevan jo ohi ja vuonna 1868 siirtolaiset alkoivat muuttaa Uuden-Seelannin hallituksen haltuunsa ottamille Ngāti Ruanui -heimon entisille alueille. Heimon johtaja, Riwha Titokowaru, organisoi tätä vastaan aluksi väkivallattomia vastaiskuja. Maorit tuhosivat siirtolaisten tilojen aitauksia ja polttivat varastoja. Kesäkuun kuudentena 1868 eräät maorit tappoivat kolme siirtolaista ja vähän sen jälkeen eräs vakinaisen armeijan jäsen ammuttiin. Maorit halkaisivat ammutun sotilaan ruumiin ja söivät sen yläosan. 6. kesäkuuta Uuden-Seelannin armeija ryhtyi vastatoimiin kutsumalla palvelukseen 400 siirtolaista sekä noin sata Wanganui-heimoon kuuluvaa maoria. ==Lähteet== *The New Zealand Wars: A History of the Maori Campaigns and the Pioneering Period: Volume II: The Hauhau Wars, 1864–72 *Titokawaru Luokka:Uuden-Seelannin sotahistoria Luokka:Maorit Luokka:1800-luvun sodat
Valkokurkkubulbulit

Valkokurkkubulbulit (Criniger) on bulbulien heimoon kuuluva varpuslintusuku. Valkokurkkubulbulien sukuun kuuluu BirdLifen mukaan viisi lajia. Toisissa lähteissä saattaa olla mainittuna eri määrä lajeja. == Lajeja == * Gaboninbulbuli Criniger chloronotus * Laulubulbuli Criniger olivaceus * Punapyrstöbulbuli Criniger calurus * Ruskosiipibulbuli Criniger barbatus * Valkopartabulbuli Criniger ndussumensis ==Lähteet== == Aiheesta muualla == *ITIS: Criniger Luokka:Bulbulit
Rytin hallitus

Rytin hallitus voi viitata seuraaviin hallituksiin, joissa Risto Ryti on ollut pääministerinä: * Rytin I hallitus, 1. joulukuuta 1939 – 27. maaliskuuta 1940 * Rytin II hallitus, 27. maaliskuuta 1940 – 4. tammikuuta 1941
Sukselaisen hallitus

Sukselaisen hallitus voi viitata seuraaviin hallituksiin, joissa Vieno Johannes Sukselainen oli pääministerinä: * Sukselaisen I hallitus, 27. toukokuuta 1957 – 29. marraskuuta 1957 * Sukselaisen II hallitus, 13. tammikuuta 1959 – 14. heinäkuuta 1961
Marit Larsen

thumb|Marit Larsen kesäkuussa 2006 Marit Elisabeth Larsen (s. 1. heinäkuuta 1983 Lørenskog) on norjalainen laulaja. Hän oli teininä toinen M2M-popduon jäsenistä. Nykyään Larsen on soolouralla. Larsenin ensimmäinen sooloalbumi Under the Surface ilmestyi vuonna 2006. Hänen toinen albuminsa The Chase ilmestyi lokakuussa 2008. Larsenin kappale "If A Song Could Get Me You" oli hänen ensimmäinen single, joka on julkaistu Norjan ulkopuolella. Se julkaistiin Saksassa, Itävallassa, Sveitsissä ja Islannissa. Saksassa ja Itävallassa se meni singlelistan ykkössijalle. Sveitsissä kappale oli parhaimmillaan toisena ja Islannissa sijalla 19.Netlistinn viiko 44, 2009 == Diskografia == Albumit * Under the Surface (2006) * The Chase (2008) * If a Song Could Get Me You (2009, kansainvälinen kokoelma) * Spark (2011) * When The Morning Comes (2014) EP:t * Joni Was Right (2016) Singlet * Don't Save Me (2006) * Under the Surface (2006) * Only a Fool (2006) * Solid Ground (2007) * If a Song Could Get Me You (2008) * I've Heard Your Love Songs (2008) * Addicted (2009) * Fuel (2009) * Out Of My Hands (2010) kanssa Milow * Vår beste dag (2011) * Coming Home (2011) * Don't Move (2012) * I Don't Want To Talk About It (2014) * Faith & Science (2015) * Please Don't Fall For Me (2015) == Lähteet == == Aiheesta muualla == * Marit Larsenin kotisivut * Marit Larsen MySpacessa * MaritLarsenFanclub.com fanisivusto Luokka:Norjalaiset poplaulajat Luokka:Norjalaiset laulaja-lauluntekijät Luokka:Vuonna 1983 syntyneet Luokka:Elävät henkilöt
Svinhufvudin hallitus

Svinhufvudin hallitus voi viitata seuraaviin hallituksiin, joissa Pehr Evind Svinhufvud oli pääministerinä: * Svinhufvudin I hallitus, 27. marraskuuta 1917 – 27. toukokuuta 1918 * Svinhufvudin II hallitus, 4. heinäkuuta 1930 – 21. maaliskuuta 1931
Saarikosken ruukki

Saarikosken ruukki oli Kuhmoniemen pitäjässäSaarikostki, Tietosanakirja osa 8, palsta 469. Tietosanakirja-osakeyhtiö 1916 Kuhmoniemen Pajakkajoen varteen Saarikoskeen vuonna 1871 valmistunut ruukki. Sen perusti kauppias ja Sotkamon Petäjäkosken ruukin kirjanpitäjä F. E. Bergström. Vuonna 1878 sulattamon toiminta päättyi tulipaloon, eikä ruukkia enää rakennettu uudelleen.Karjalainen 2000, s. 86 Ruukki valmisti rautaa lähiseudun järvistä kerätystä järvimalmista, ja ruukin pajassa valmistettiin myös erilaisia rautaesineitä, kuten kirveitä ja auroja. Ruukin valmistamaa rautaa pidettiin hyvälaatuisena, mutta ruukin toimintaa haittasivat sen pääomien puutteesta johtuva pieni koko sekä kehnot liikenneyhteydet. Kesällä tuotteita kuljetettiin tervaveneillä myytäväksi Ouluun, mutta talvisin ei vastaavaa mahdollisuutta ollut. Ruukin yhteydessä oli myös sahalaitos.Karjalainen 2000, s. 91 Ruukin rakennuksista on jäljellä perustusten jäänteitä, ja itse tuotantolaitos erottuu maastosta kumpareena. Entisen ruukin alueella on myös raudanvalmistuksessa syntyneitä kuonakasoja. Ruukin tilojen myöhemmäksi omistajaksi on muun muassa vuoden 1925 henkikirjoissa merkitty Ab Uleå Oy:n osakas Reinhold Weckman.Karjalainen 2000, s. 93 == Lähteet == * ===Viitteet=== Luokka:Kuhmon rakennukset ja rakennelmat Luokka:Suomen ruukit Luokka:Suomen entiset rakennukset ja rakennelmat
Sunilan hallitus

Sunilan hallitus voi viitata seuraaviin hallituksiin, joissa Juho Sunila oli pääministerinä: * Sunilan I hallitus, 17. joulukuuta 1927 – 22. joulukuuta 1928 * Sunilan II hallitus, 21. maaliskuuta 1931 – 14. joulukuuta 1932
Petäjäkosken ruukki

Petäjäkosken ruukki toimi 1838–1880 Sotkamossa Laakajärven ja Suur-Petäisen välisellä kannaksella. Ruukin perustivat kajaanilaiset kruununvouti Johan K. Wichman, postimestari Carl Gosman ja kappalainen Adolf Forbus. Ruukki valmisti rautaa lähiseudun järvistä kerätystä järvimalmista. Ruukissa oli kaksipiippuinen harkkohytti, yksi kankivasara ja kaksi sulatusahjoa. Ruukin yhteydessä oli myös maatila. Viipurilainen kauppaneuvos Paul Wahl osti 1859 talouvaikeuksissa olleen ruukin ja siitä tuli Pohjois-Savossa toimivan Jyrkkäkosken ruukin apuhytti.https://www.sonkajarvi.fi/loader.aspx%3Fid%3D2ec10b75-b71f-452a-81a8-7d5e3ed428b1&ved;=2ahUKEwiNzfHvvaztAhX7AxAIHQuYAQEQFjAEegQIBhAB&usg;=AOvVaw1WfWN2dIc3EC5xbrgfdXA5 Syrjäinen sijainti ja kuljetusvaikeudet pakottivat lopulta Petäjäkosken ruukin lopettamaan toimintansa 1880 vaikka sen valmistama rauta olikin ollut hyvälaatuista. Ruukin rakennukset ovat kaikki hävinneet vuonna 1856 rakennettua kellaria lukuun ottamatta. Jokirannassa on ruukin jäänteenä 9x9 metrin kokoinen kumpare joka sisältää harkkohytin pohjan sekä kuona- ja hiilikasoja. == Lähteet == * Tapio Karjalainen: Puutavarayhtiöiden maanhankinta ja -omistus pohjois-Suomessa vuosina 1885-1939, luku 3.1.1. Pohjois-Suomen ruukit maanomistajina. Oulun yliopisto 2000 * Muinaisjäännösrekisteri: Petäjäkosken ruukki === Viitteet === Luokka:Sotkamon rakennukset ja rakennelmat Luokka:Suomen ruukit Luokka:Suomen entiset rakennukset ja rakennelmat
Vesikosken ruukki

Vesikosken ruukki toimi 1840–1875 Oulun läänin Pyhäjärvellä Jokikylässä. Ruukki valmisti rautaa lähiseudun järvistä kerätystä järvimalmista ja se oli aluksi toiminnassa vain kesäisin viiden työntekijän voimin. Ruukin perustivat raahelaiset laivanvarustaja Zachris Durchman ja Z. Lacke. Lacke luopui osakkuudestaan jo perustamisvuonna ja hänen tilalleen tulivat osakkaiksi kauppaneuvos Zachris Franzén ja merikapteeni Isaac Gellman. Frantzenin kuoltua 1852 uusina osakkaina tulivat mukaan hänen vävynsä Fredrik Sovelius sekä Johan Gustaf Rein ja Henrik Montin. Ruukki siirtyi 1856 raahelaisilta omistajilta merikapteeni Henrik Sjöbergille. Sjöberg rakennutti ruukin lähes kokonaan uudestaan ja samalla ruukin raudantuotanto kolminkertaistui. Sjöbergin aikana ruukin yhteydessä toimi myös mylly, raamisaha, pärehöylä, tärpätti- ja oluttehdas sekä luujauhotehdas. Sjöberg teki vararikon 1873 ja vuonna 1875 ruukin osti vaasalainen kauppias ja konsuli Alfred Hedman. Hedman lopetti raudantuotannon kannattamattomana 1875 mutta muu yritystoiminta muun muassa oluen valmistus jatkui edelleen. Entinen ruukin maatila jatkaa nykyisin Vesikosken tilan nimellä maanviljelyä. Vanhoista ruukin rakennuksista on jäljellä ainakin 1857 rakennettu päärakennus. ==Katso myös== * Vesikosken voimalaitos == Lähteet == * Vesikosken tilan historiaa * Sovelius-suvun historiaa: Soveliusten teollisuusyrityksiä Luokka:Pyhäjärvi Luokka:Suomen ruukit
Vennolan hallitus

Vennolan hallitus voi viitata seuraaviin hallituksiin, joissa Juho Vennola oli pääministerinä: * Vennolan I hallitus, 15. elokuuta 1919 – 15. maaliskuuta 1920 * Vennolan II hallitus, 9. huhtikuuta 1921 – 2. kesäkuuta 1922
Paasion hallitus

Paasion hallitus voi viitata seuraaviin hallituksiin, joissa Rafael Paasio oli pääministerinä: * Paasion I hallitus, 27. toukokuuta 1966 – 22. maaliskuuta 1968 * Paasion II hallitus, 23. helmikuuta 1972 – 4. syyskuuta 1972.
Kulkuri (kirjasarja)

Kulkuri on WSOY:n julkaisema peruskoulun äidinkielen opiskeluun suunnattu kirjasarja. Kirjasarja on tarkoitettu 3–6-luokkalaisille. Sarjaan kuuluu tekstikirjoja ja tehtäväkirjoja. Tehtäväkirja on nimeltään Kynäkulkuri. Kirjasarjan päähenkilöt ovat Tuomas, Linda, Sanni, Mikko, Penni-koira ja Armas. He seikkailevat useassa eri paikassa. Kirjoissa ratkotaan myös erilaisia arvoituksia. Luokka:Oppikirjat
Savikkakasvit

Savikkakasvit (Chenopodiaceae) on aiemmin tunnistettu siemenkasviheimo, jonka suvut sisällytetään nykyisessä luokittelussa revonhäntäkasvien (Amaranthaceae) heimoon. Savikkakasvit ovat ruohoja tai pensaita, joita kasvaa eri puolilla maailmaa kasvupaikkana yleensä arot ja merenrannat. Muutamista lajeista on kehittynyt laajalle levinneitä rikkaruohoja, ja muutamia kasvatetaan ravinnoksi. Savikkakasveja käytetään myös koristekasveina. Kaksisirkkaisiin siemenkasveihin kuuluvassa alaheimossa on noin 1 400 lajia. Monet aiemmin savikkakasveihin luokitellut suvut, kuten savikat ja maltsat, on siirretty uusimmassa luokittelussa alaheimoon Chenopodioideae. Toisaalta merkittävä osa entisistä savikkakasveista sijoitetaan muihin revonhäntäkasvien alaheimoihin, kuten Betoideae, Salicornioideae ja Salsoloideae. == Ulkonäkö == Verson perusrakennetta vertailtaessa savikkakasvit eivät ole perusrakenteeltaan samanlaisia. Suuri osa ruohoista on pystyjä, ja osa niistä on melkein haarattomia, mutta toiset ovat rentoja, tyvestä eri suuntiin haarautuvia. == Savikkakasveja == * Hentosavikka (Chenopodium polyspermum) * Hyvänheikinsavikka (Chenopodium bonus-henricus) * Isomaltsa (Atriplex prostrata) * Jauhosavikka (Chenopodium album) * Kylämaltsa (Atriplex patula) * Pinaatti (Spinacia oleracea) * Punasavikka (Chenopodium rubrum) * Sinisavikka (Chenopodium glaucum) * Suolamaltsa (Atriplex longipes) == Lähteet == == Aiheesta muualla == * Luontoportti Luokka:Revonhäntäkasvit Luokka:Kasviheimot Luokka:Cronquistin luokittelu Luokka:Taksonomisesti vanhentuneet eliöryhmät
Vengedalen

Vengedalen (myös Venjesdalen tai Vengjedalen) on Norjan Møren ja Romsdalin läänin Rauman kunnassa sijaitseva laakso. Koillisessa se yhdistyy Erstaddalenin ja Grøvdalenin laaksojen kanssa laskien pohjoisempana Isfjorden- vuonon itäpäädystä Atlantin valtamereen. Romsdalenin laakso sijaitsee Vengedalenin länsipuolella, mutta laaksoja erottaa korkeahko vuorenharjanne, johon kuuluvat mm. huiput Blånebba (1 320 m), Litlefjellet (780 m) ja Romsdalshornet (1 550 m). Laakson korkein huippu on Store Vengetinden (1 852 m). Laakson pohjalla sijaitsee kaksi järveä: Venjesdalsvatnet ja Hornvatnet. == Lähteet == Luokka:Norjan laaksot Luokka:Rauma (Norja) Luokka:Skandit
Tuhattaituri

Tuhattaituri on Otavan peruskoulun matematiikan oppimateriaalisarja. Tuhattaituri on suunnattu esikoululaisille sekä luokille 1-6. Kirjasarjassa opetellaan mm. yhteen- ja vähennuslaskuja ja kertolaskuja sekä jakolaskuja. Tuhattaituri koostuu ns. neljän peräkkäisen sivun tuntikokonaisuuksista. Oppikirjan kappaleissa ensimmäisellä aukeamalla on perustehtävät sekä kotitehtävät (luokilla 3-6 kotitähtävät on sijoitettu lisätehtävä-aukeamalle, seuraavalla aukeamalla lisätehtävät. Tuhattaiturin näkökulma matematiikan opettamiseen on toiminnallinen ja sarjassa tähdätään matemaattisen ajattelun ja matemaattisen itsetunnon kehittämiseen. Jokaisen oppikirjan välissä on Tuhattaiturin kuori, josta lötyy materiaalia opetuksen ja opiskelun konkretisoimiseksi. Sarjaan kuuluun oppilaiden kirjojen lisäksi mm. opettajan oppaat, tarkastuskirjat, e-kirjat, e-oppaat, koepaketit, pulmavihkot ja tukiopetusmateriaalit. Myös sähköisissä materiaaleissa Tuhattaiturissa on opettajan materiaali, Smartboard-materiaali alkuopetukseen sekä oppilaan sähköinen materiaali. Tuhattaituri on julkaistu Suomessa myös ruotsinkielisenä nimellä Min matematik (Schildts). Sarja on otettu käyttöön Ruotsissa. Ruotsissa kirjaa kustantaa Studentlitteratur nimellä Favorit matematik. == Lähteet == == Aiheesta muualla == * http://www.studentlitteratur.se Luokka:Oppikirjat
Blånebba

Blånebba on Skandeihin kuuluva vuorenhuippu Vengedalenin ja Romsdalenin laaksojen välillä, Rauman kunnassa, Norjassa. Huipun korkeus merenpinnan tasosta on 1 320 metriä. == Lähteet == Luokka:Rauma (Norja) Luokka:Møren ja Romsdalin läänin vuoret Luokka:Skandit
Jonathan dos Santos

Jonathan dos Santos Ramírez eli Jonathan (s. 26. huhtikuuta 1990 Monterrey, Meksiko) on meksikolainen jalkapalloilija, joka edustaa yhdysvaltalaista LA Galaxya. Hän on pelipaikaltaan keskikenttäpelaaja. == Ura == Jonathan siirtyi Barcelonan junioreihin Monterreystä vuonna 2001. Kaudeksi 2009–2010 hänet nostettiin Luis Enriquen valmentamaan seuran reservijoukkueeseen, mutta hän osallistui kesällä 2009 myös Josep Guardiolan valmentaman edustusjoukkueen harjoitusleirille. Jonathan teki ensiesiintymisensä Barcelonan edustusjoukkueessa Copa del Reyn ottelussa Cultural Leonesaa vastaan 28. lokakuuta 2009. Hänet nimettiin Barcelonan 23 pelaajan kokoonpanoon, joka osallistuu joulukuussa 2009 pelattavaan seurajoukkueiden MM-turnaukseen. Jonathan siirtyi Barcelonasta 12 siellä viettämänsä vuotensa jälkeen Villarrealiin, jossa myös hänen veljensä pelaa. Siirtosumma oli noin kaksi miljoonaa euroa. http://www.fcbarcelona.com/football/first- team/detail/article/agreement-with-villarreal-for-the-services-of-jonathan- dos-santos Jonathan on pelannut myös Meksikon maajoukkueessa. Hän teki ensiesiintymisensä ystävyysottelussa Kolumbiaa vastaan 30. syyskuuta 2009. MM- kilpailuissa 2018 hän pääsi vaihtopelaajana kentälle neljännesvälieräottelussa Brasiliaa vastaan. Ensimmäiset maaottelumaalinsa hän teki vasta vuonna 2019: maaliskuussa Paraguayta, kesäkuussa Ecuadoria ja heinäkuussa CONCACAF Gold Cupin voittoisassa loppuottelussa Yhdysvaltoja vastaan. Myös vuonna 2015 hän oli voittamassa Gold Cupia. == Tausta == Jonathanin isä Gerardo sekä veljet Giovani ja Éder ovat myös jalkapalloilijoita. Giovani pelasi Jonathanin kanssa samaan aikaan Barcelonan junioreissa ja nousi myös edustusjoukkueeseen. Jonathan sai Espanjan kansalaisuuden heinäkuussa 2009. == Lähteet == Luokka:Meksikolaiset jalkapalloilijat Luokka:Vuonna 1990 syntyneet Luokka:Elävät henkilöt
Porsaskosken harkkohytti

Porsaskosken harkkohytti toimi Pieksämäen Porsaskosken kylässä Pyhäluomasta Pitkäsjärveen laskevassa joessa olevan Porsaskosken (aikaisemmin Porraskoski) rannalla vuosina 1837–1885. Harkkohytin perustivat talolliset Henrik ja Gabriel Sikanen jotka saivat hytille privilegion 1838. Paikalla oli jo aiemmin kotitarvemylly ja tamppilaitos ennen kuin Sikasen veljekset rakensivat sinne harkkohytin mahdollisesti jo vuonna 1832. Hytti käytti lähiseudun järvistä nostettua järvimalmia ja tuotetun raudan kerrotaan olleen hyvälaatuista. Raudan tuotanto vaihteli alkuvuosina 100–200 kippunan välillä vuodessa. Porsaskoskella toimi myös sahamylly vuosina 1848-1906. Harkkohytti sijaitsi kosken keskellä olevassa pienessä saaressa ja kosken länsirannalla oli vasarapaja ja itärannalla tamppilaitos ja mylly.Museovirasto kulttuuriympäristön rekisteriportaali : Pieksämäki, Porsaskosken harkkohytti Vuonna 1851 haminalainen Jean Bruun osti harkkohytin. Hän rakennutti uuden kaksipiippuisen harkkohytin, vasaralaitoksen, päärakennuksen ja sahan sekä uusi joessa olleen padon. Vuonna 1859 Bruun sai luvan naulatehtaan ja valimon perustamiseen. Raudantuotanto oli parhaimmillaan yli 1 000 kippunaa vuodessa mutta se laski 1870-luvulle tultaessa jo parinkymmeneen kippunaan. Lopullisesti raudan valmistus päättyi 1885. Hytin tuotantorakennukset ovat hävinneet ja sahan paikalla on nykyään mylly ja höyläämö. Vuonna 1865 rakennettu päärakennus on säilynyt. Kosken poikki kulkeva kivirakenteinen pato on ainakin osaksi peräisin harkkohytin ajoilta. Kosken länsirannalla on harkkohytin rakennuksista jäljellä osia kivijaloista ja punatiililattiasta. == Lähteet == * Pieksämäen kaupunki: Naarajärven alueen rantaosayleiskaava - rakennetun ja kulttuuriympäristön erityiskohteet: Porsaskoski Luokka:Pieksämäen rakennukset ja rakennelmat Luokka:Suomen ruukit Luokka:Suomen entiset rakennukset ja rakennelmat Luokka:Pieksämäen maalaiskunta
Kartanotalous

Kartanotalous oli keskiajan Euroopassa esiintynyt maatalouden tuotantomuoto, johon kuuluivat maaorja- tai vuokratyövoimalla viljellyt aateliskartanot. Joskus feodalismi-sanalla viitataan kartanotaloudessa eläneisiin yhteiskuntiin, mutta kyseistä sanaa käytetään myös muissa merkityksissä. Sydänkeskiajalla Saksassa oli eräänlaista linnafeodalismia. Myöhäiskeskiajalla suurin osa väestöstä oli talonpoikia. Vain pieni osa maatiloista oli aateliston asuttamia kartanoita tai rälssitiloja. Suomessa kruununtiloja lisättiin 1500-luvulla. Näin valtio sai lisää otetta hallintoonsa ja taloudellisten varojen käyttäminen valtion hyväksi helpottui. Valtio verotti talonpoikia siten, että se määräsi talonpojat antamaan käyttöoikeuden aatelisille joillekin maillensa määräajaksi lahjoitusmaina. Kun aatelistolla oli oikeus käyttää näitä maita, heillä oli feodaalinen oikeus talonpoikien suhteen. ==Katso myös== *Latifundium == Lähteet == Luokka:Keskiajan yhteiskunta Luokka:Feodalismi Luokka:Maatalouden historia Luokka:Luokkayhteiskunta Luokka:Talousjärjestelmät
Resonaattori

Resonaattori on laite tai järjestelmä, joka resonoi eli värähtelee luonnostaan tietyillä taajuuksilla (joita kutsutaan sen resonanssitaajuuksiksi) suuremmalla amplitudilla kuin toisilla taajuuksilla. Värähtely voi olla joko sähkömagneettista tai mekaanista (myös akustista eli ääntä). Resonaattoreita käytetään joko tuottamaan tietyntaajuisia aaltoja tai valitsemaan tiettyjä taajuuksia signaalista. Musiikkisoittimet käyttävät akustisia resonaattoreita, jotka tuottavat tietynkorkuisia ääniä. Onteloresonaattorissa, jota termiä yleensä käytetään viittaamaan sähkömagneettisiin resonaattoreihin, aallot muodostuvat tyhjään tilaan laitteen sisällä. Akustisia onteloresonaattoreita, joissa ääni syntyy ilman värähtelystä yksiaukkoisessa syvennyksessä, kutsutaan Helmholtzin resonaattoreiksi. ==Katso myös== *Resonanssi ==Lähteet== * === Viitteet === Luokka:Sähkömagnetismi Luokka:Aaltoliike
Pesäpallon Suomen-mestaruuskilpailut 1922

Pesäpallon Suomenmestaruuskilpailut 1922 olivat ensimmäiset lajin SM-kilpailut. Mestaruuden voitti Helsingin Pallonlyöjät. Pesäpallotoiminta, kuten aiempi pitkäpallokin järjestettiin Palloliiton alaisuudessa. Loppuottelu pelattiin uudella Pallokentällä, joka oli edellisen päivän sateen jäljiltä märkä. Lisäksi ottelun aikana puhalsi tuuli, jota luonnehdittiin kovanpuoleiseksi. Osittain tällä selittyvät suuret juoksuluvut. Myöskään ei useilla pelaajilla ollut kengissään kantapiikkejä, varsinkaan Toijalan joukkueessa. Helsingin ulkopeli oli huomattavasti vastustajaansa varmempaa ja sisäpelissä toijalalaiset arastelivat pesiltä lähdöissään. Ottelun tuomitsi urheiluohjaaja Koskinen Hämeenlinnasta.Suomen Urheilulehti, Tiistaina syyskuun 26. Päivänä 1922 == Kilpailun kulku == {{Turnauspuu8 pronssiotteluton |6. elokuuta, Lahti|Helsingin Pallonlyöjät|9|Hämeenlinnan Ilves |4 ||Ikaalisten suojeluskunta| || |6. elokuuta, Vaasa|Vaasan Vasama |3|Toijalan suojeluskunta |10 |6. elokuuta, Kauhajoki|Kauhajoen Karhu|9|Helsingin Radiourheilijat|7 |27. elokuuta, Helsinki|Helsingin Pallonlyöjät |9 | |5 |27. elokuuta, Tampere|Toijalan suojeluskunta |29 |Kauhajoen Karhu |7 |17. syyskuuta, Helsinki|Helsingin Pallonlyöjät |18|Toijalan suojeluskunta|9 }} Finaalin juoksulista: Joukkue Yht. Toijalan suojeluskunta 0 3 3 0 1 0 2 9 Helsingin Pallonlyöjät 7 2 7 0 2 0 0 18 == Mitalistijoukkueet == ;Helsingin Pallonlyöjäthttp://www.pesis.fi/artikkeliarkisto/?num=62863 * Ville Osola, Urho Veneskoski, Armas Palmros, Gustaf Palmros, Väinö Kinnunen, Edvin Jokinen, Armas Saarinen, Aarne Taiminen, Yrjö Koskinen ;Toijalan suojeluskunta * Severi Tuominen, Hannes Alha, pelinj., Jussi Väliniemi, Yrjö Heikkinen, Mauno Mäenpää, Uuno Järvinen, Jussi Rauko, Toivo Seppälä, Yrjö Lahtinen, Martti Lehtosalo, Väinö Sipilä, Armas Korkeamäki, Yrjö Kotikoski ;Kauhajoen Karhu * Tauno Aro, Urho Mattila, V.J. Marttila, Vihtori Kuutti, Jussi Rinne, Arvo Ketola, Jaakko Yli-Harja, Armas Havunen, Leuto Ketomäki ;Ikaalisten suojeluskunta * Strömmer, Eränen, Pentti, Ahonen, Tamminen, Juhola, Nordenswan, Hiekka, Kauppila ==Lähteet== * http://www.pesis.fi/artikkeliarkisto/?num=35088 * http://www.mrasilainen.com/Koosteet/SM_1922-30_s.pdf === Viitteet === Miesten 1922 Luokka:Vuoden 1922 urheilu
Ornes

Ornes on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa oli vuoden 2006 väestönlaskennassa kaksi asukasta, joista toinen oli nainen ja toinen puolestaan mies. Ornes’n pinta-ala on 18,52 neliökilometriä. Kunnasta on matkaa Bezonvaux’hon 1,7 kilometriä, Gremillyyn 2,6 km, Maucourt- sur-Orneen 2,8 km, Azannes-et-Soumazannesiin 4,2 km, Mogevilleen 4,3 km, Dieppe-sous-Douaumontiin 4,6 km ja Vaux-devant-Damloupiin 4,7 km. Ranskan pääkaupunkiin Pariisiin on matkaa 232 kilometriä. Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa. Samassa taistelussa tuhoutuivat myös läheiset Beaumont- en-Verdunois’n, Bezonvaux’n, Cumières-le-Mort-Hommen, Fleury-devant- Douaumontin, Haumont-près-Samogneux’n, Louvemont-Côte-du-Poivren, Douaumontin ja Vaux-devant-Damloupin kunnat, joista ainoastaan kaksi jälkimmäisinä mainittua ovat nykyisin asutettuja. == Väkiluvun kehitys == Ornesin väkiluvun kehitys vuodesta 1851 vuoteen 1913 sekä vuodesta 1962 vuoteen 2006: Vuosi Väkiluku Vuosi Väkiluku 1803 1 035 1975 2 1851 1 316 1982 1 1901 861 1990 10 1913 718 1999 6 1962 5 2005 2 1968 6 2006 2 == Lähteet == == Aiheesta muualla == * Les villages détruits Luokka:Meusen kunnat
Pat Cadigan

Pat Cadigan (s. 1953 Schenectady, New York) on Yhdysvalloissa syntynyt tieteiskirjailija, jonka tuotanto on yhdistetty kyberpunk-liikkeeseen. == Romaanit == * Mindplayers, 1987, suom. * Synners (1991) * Fools (1992) * Tea from an Empty Cup (1998) * Dervish is Digital (2001) == Lähteet == Luokka:Yhdysvaltalaiset tieteiskirjailijat Luokka:Vuonna 1953 syntyneet Luokka:Elävät henkilöt
Tšerdekaisi

Tšerdekaisi ( kyrill. Тшердекайсин) on tunturialue Barentsinmeren Maattivuonosta etelään Murmanskin alueen luoteisosassa Venäjällä ja on osa Petsamoa Petsamon kuntapiirissä. Alueen korkein huippu, Tšerdekaisi on 448 metriä korkea.Чердекайси Кольские карти Tšerdekaisi sijaitsi Suomeen kuuluneen Petsamon kunnan alueella kokonaan 1920-1940, lähellä silloista itärajaa. Moskovan rauhassa Petsamo menetti koillisosansa, sillä 1940 Suomen ja Neuvostoliiton raja siirtyi lounaisemmaksi kulkien virallisesti Moskovan välirauhansopimuksen solmimiseen 1944 saakka Tšerdekaisin tunturista luoteeseen sijaitsevan Pienen Tšerdekaisin (429 m) kautta. ==Lähteet== Luokka:Petsamon tunturit
Cyril Svoboda

Cyril Svoboda (s. 24. marraskuuta 1956, Praha, Tšekkoslovakia) on tšekkiläinen poliitikko, kristillisdemokraattien puoluejohtaja, maansa sisäministeri 1998, ulkoministeri 2002–2006 ja aluekehitysministeri 2009. Svoboda on johtanut kristillisdemokraatteja kahteen otteeseen, vuosina 2001–2003 ja uudelleen 2009–2010. == Elämä == Svoboda syntyi Prahassa ja valmistui Libeňin lukiosta 1976, minkä jälkeen hän opiskeli lakia Kaarlen yliopistossa. Valmistuttuaan Svoboda työskenteli muun muassa notaarina, kunnes hänet nimettiiin Petr Pithardin neuvonantajaksi vuonna 1990. Tämän jälkeen hän toimi useissa korkeissa tehtävissä Tšekin politiikassa. Kristillisdemokraatteihin Svoboda liittyi 1995, joidenka listalta hänet valittiin Tšekin edustajainhuoneeseen vuoden 1998 vaaleissa. Samana vuonna hän toimi vajaan vuoden sisäministerinä. Vladimír Špidlan hallituksessa Svoboda toimi ulkoministerinä ja Tšekin EU- jäsenyysäänestyksen kampanjaorganisoijana. Hänet valittiin kristillidemokraattien puheenjohtajaksi tammikuussa 2001, missä tehtävässä hän toimi vain yhden kauden jättäen puolustamatta asemaansa marraskuun 2003 äänestyksessä. Svoboda joutui hengenvaaralliseen autokolariin huhtikuussa 2004, kun hänen kuljettajansa menetti autonsa hallinnan ajaessaan ylinopeutta. Saamistaan vakavista vammoista huolimatta Svoboda toipui nopeasti. Vuoden 2006 vaalien jälkeen Svoboda nousi hallitukseen salkuttomaksi ministeriksi ja myöhemmin aluekehitysministeriksi. Samaan aikaan hän oli uutisissa liittyen oikeustaisteluun Prahan Dejvicessä sijaitsevasta kerrostalosta, jonka Marie Kaprálková oli testamentannut Svobodalle vuonna 1992 kiitoksena häneltä saamastaan oikeusavusta. Myöhemmin Kaprálková uudelleenkirjoitti testamenttinsa siten, että kerrostalo olisikin annettu Domov svaté Rodiny -hyväntekeväisyysjärjestölle. Svoboda hävisi tapauksen marraskuussa 2009, eikä valittanut asiasta. Laajaa näkyvyyttä saanut oikeuskamppailu oli kuitenkin asia, mitä hänen puoluetoverinsa syyttivät kristillisdemokraattien pudottua kokonaan edustajainhuoneesta vuoden 2010 vaaleissa. Svoboda oltiin valittu uudelleen kristillisdemokraattien puheenjohtajaksi vuonna 2009, mutta vaalitappion jälkeen hän ilmoitti eroavansa tehtävästä. Svobodaa on hänen poliitikon uransa loppumisen jälkeen kritisoitu Venäjän presidentti Vladimir Putinia kohtaan osoitetusta sympatiasta, Voice of Europe -radiokanavalla esiintymisestä sekä Andrej Babišin neuvonantajana toimimisesta. == Yksityiselämä == Svobodalla on vaimonsa Věnceslava Svobodován kanssa neljä poikaa. Svoboda puhuu englantia, ranskaa, venäjää sekä hieman ruotsia. Hänen identtinen kaksoisveljensä Jozef työskenteli urallaan muun muassa Tšekin valtiovarainministeriössä. ==Lähteet== ==Aiheesta muualla== * http://www.svobodacyril.cz/ Luokka:Tšekin ministerit Luokka:Vuonna 1956 syntyneet Luokka:Elävät henkilöt
Kausi (urheilu)

Kausi tarkoittaa urheilusarjassa olevaa ajanjaksoa vuodesta, jonka aikana pelataan pelataan kyseisen kauden otteluita. Kausi voi alkaa esimerkiksi keväällä ja loppua syksyllä, jolloin joukkueet pitävät taukoa talvella. Kausi voi alkaa myös syksyllä ja loppua keväällä tai olla koko vuoden kestävä. Joukkuelajeissa pelataan yleensä runkosarja. Runkosarjan aikana parhaiten pelanneet joukkueet pääsevät pudotuspeleihin. Pudotuspelien voittajajoukkue on kyseisen kauden ja sarjan voittaja. Toisissa lajeissa kaudella ei ole runkosarjaa ja pudotuspelejä, vaan kauden aikana olevista kilpailuista saadaan pisteitä, jolloin eniten pisteitä saanut on voittaja. Luokka:Urheilutermit
Monocle

Monocle on brittiläinen lifestylelehti, joka keskittyy kansainvälisiin asioihin, kulttuuriin, muotiin ja muotoiluun. Lehden on perustanut vuonna 2007 Tyler Brûlé. Julkaisun levikki on 150 000 kappaletta, ja sen toimitus sijaitsee Lontoossa. Monocle ilmestyy kymmenen kertaa vuodessa.Paula Paukku, Brittilehti: Helsinki on maailman paras paikka asua, Helsingin Sanomat 11.6.2011 sivu A 13 Lehti julkaisee maailman parhaiden asuinkaupunkien listaa, jossa Helsinki oli vuonna 2011 ykkösenä. ==Lähteet== ==Aiheesta muualla== *Monoclen kotisivut Luokka:Brittiläiset aikakauslehdet
Blatnoi Mir

Blatnoi Mir – varkaiden maailma on vuonna 2001 valmistunut dokumenttielokuva elinkautisvangeista venäläisessä vankilassa. Elokuvan on käsikirjoittanut ja ohjannut Jouni Hiltunen. == Synopsis == Kolme elinkautisvankia istuu tuomiota vankilassa: Heistä Andrei Shudarikov on löytänyt Hare Krishna -liikkeen. Mihail Buharov on syvästi masentunut. Hän viettää aikaansa laulaen vanhoja vankileirilauluja. Valeri Balin on entinen rikollisjohtaja ja voimailija, joka harjoittelee päivittäin. Hän kirjoittaa äidilleen vivahteikkaita kirjeitä elämästä ja ajatuksista muurien takana. Rikollisen taustan lisäksi miehiä yhdistävät heidän tatuoidut vartalonsa.. == Esiintyjät == * Valeri Balin * Andrei Shudarikov * Mihail Buharov == Tuotantoryhmä == * Käsikirjoitus: Jouni Hiltunen * Ohjaus: Jouni Hiltunen * Kuvaus: Tahvo Hirvonen * Äänitys: Timo Linnasalo, Jouni Hiltunen * Äänisuunnittelu: Niko Paakkunainen * Leikkaus: Anne Lakanen * Värimäärittely: Timo Nousiainen, Marko Terävä * Tuottaja: Pertti Veijalainen * Tuotantopäällikkö Venäjällä: Aleksander Gutmann * Tuotantoyhtiöt: Illume Oy ==Palkinnot== * Kunniamaininta, Nordisk Panorama, Århus, 2001 * Valtion laatutuki 2002 * Erikoispalkinto, Tampereen elokuvajuhlat, 2002 * Infinity festival Alba, Italy, The most Courageous Film -palkinto, 2002 * Mediawave, Hungary, Best Minority Film, 2002 ==Triviaa== * Blatnoi Mir -elokuvan kuvamateriaalia käytettiin Helsingin juhlaviikoilla 2008 Leoš Janáčekin Kuolleesta talosta -oopperan konserttiesityksen yhteydessä.. ==Lähteet== == Aiheesta muualla == * *Blatnoi Mir - Varkaiden tarina; YLE *Blatnoi Mir - varkaiden maailma; HS 9.11.2001 *http://petermalone.misacor.org.au/ Luokka:Suomalaiset dokumenttielokuvat Luokka:Vuoden 2001 dokumenttielokuvat
Moussa Dadis Camara

Kapteeni Moussa Dadis Camara (s. 1. tammikuuta 1964) on Guinean armeijan sotilas, joka oli maata hallitsevan Demokratian ja kehityksen kansallisen neuvoston puhemies (Conseil National de la Démocratie et du Développement, CNDD) ja siten myös Guinean valtionpäämies 24. joulukuuta 2008 – 3. joulukuuta 2009. CNDD nousi valtaan vallankaappauksella 23. joulukuuta 2008 pian pitkäaikaisen presidentti Lansana Contén kuoleman jälkeen. Camara on opiskellut lakia ja taloustieteitä Gamal Abdel Nasserin yliopistolla Conakryssa. Armeijaan hän liittyi 1990 ja oli vuonna 2004 18 kuukauden koulutuksessa Saksassa. Hän oli yksi johtajista kevään 2007 sotilaskapinassa ja toukokuun 2008 levottomuuksissa. Marraskuussa 2008 hänet nimitettiin armeijan polttoainehuollon johtoon ja puolustusministerin henkilökuntaan. Guinean turvallisuusjoukot ampuivat 28. syyskuuta 2009 Conakryssa 160 Moussa Dadis Camaran presidenttiehdokkaaksi asettumista vastustanutta. Camara yritettiin murhata 3.12.2009, kun kapinalliset sotilaat avasivat tulen häntä vastaan. Hänen uskotaan haavoittuneen lievästi. Camara oli myöhemmin hoidossa Rabatissa, mutta hänen tiedottajansa kielsi hänen saaneen muuta kuin naarmun päähänsä. Camaran poissaolon aikana juntan johtoon nousi puolustusministerinä toiminut kenraali Sékouba Konaté. 15\. tammikuuta 2010 Ouagadougoussa allekirjoitettiin Dadis Camaran, Konatén ja välittäjänä toimineen presidentti Blaise Compaorén välillä sopimus, jossa luvattiin vaaleja kuuden kuukauden sisällä ja Dadis Camara lupasi tukensa "siirtymäajan toimijoille".RFI: Ouagadougou: le médiateur trouve un compromis, 15.1.2010, viitattu 16.1.2010 4\. marraskuuta 2023 raskaasti aseistettu joukko vapautti Camaran ja ainakin kaksi muuta entistä hallinnon virkamiestä vankilasta Conakryssa. Heidät kuitenkin saatiin kiinni samana päivänä ja Camara palautettiin vankilaan. Moussa Dadis Camara todettiin 31. heinäkuuta 2024 syylliseksi "rikoksiin ihmisyyttä vastaan" vuonna 2009 tapahtuneissa joukkomurhissa, ja hänet tuomittiin 20 vuodeksi vankeuteen. == Lähteet == * France24: Who is Moussa Dadis Camara? === Viitteet === Luokka:Guinealaiset henkilöt Luokka:Sotilaat Luokka:Vuonna 1964 syntyneet Luokka:Elävät henkilöt
Salomon Köhlström

Salomon Siimoninpoika Köhlström ent. Köykkä (24. huhtikuuta 1746 Jalasjärvi– 4. maaliskuuta 1827 Ilmajoki oli suomalainen kirkonrakentaja.Klemetti 1927, s. 207 == Elämä ja ura == Jalasjärvellä Köykän talossa syntyneen Köhlströmin vanhemmat olivat talollinen Simo Köykkä ja Anna Yrjöntytär. Jalasjärvellä syntynyt Köhlström muutti torppariksi Ilmajoelle Röyskölän kylään vuonna 1769. Hän suunnitteli ja rakensi useita kirkkoja lähinnä Etelä-Pohjanmaalla ja Satakuntaan. * Karvian kirkko 1789 * Ahlaisten kirkko 1796 * Jalasjärven kirkko 1800 * Honkajoen kirkko 1804–1812Suomen historiallisia urkuja : Honkajoki * Karijoen kirkko 1808–1812 * Kauhajoen kirkko 1820, tuhoutui tulipalossa 29. syyskuuta 1956Kauhajoen kirkon palo * Lavian kirkko 1823 Köhlström laati lisäksi pohjapiirroksen Kauhajoen kirkkoa varten, mutta intendentinkonttori piti sitä liian monimutkaisena. Kurikan kirkkoon Köhlström rakensi kellotapulin vuonna 1794. Hän oli myös taitava kirvesmies ja puuseppä tehden muun muassa saarnastuoleja kirkkoihin. Salomon Köhlströmin poika Juha Köhlström oli myös kirkonrakentaja.Klemetti 1927, s. 211–212 === Valokuvia kirkoista === Tiedosto:Church of Karvia.jpg|Karvian kirkko, 1789, Karvia. Tiedosto:Ahlaisten_kirkko.JPG|Ahlaisten kirkko, 1796, Pori. Tiedosto:Jalasjärvi Church 20190614.jpg|Jalasjärven kirkko, 1800, Kurikka. Tiedosto:Honkajoki Church 20200730.jpg|Honkajoen kirkko, 1804, Kankaanpää. Tiedosto:Kyrkan i Bötom (Karijoki) 03.jpg|Karijoen kirkko, 1812, Karijoki. Tiedosto:Lavia.jpg|Lavian kirkko, 1823, Pori. == Lähteet == * * Sivu 427 * ===Viitteet=== == Aiheesta muualla == Luokka:Suomalaiset kirkonrakentajat Luokka: Vuonna 1746 syntyneet Luokka: Vuonna 1827 kuolleet
Eero Kekomäki

Eero Vilho Kekomäki (28. elokuuta 1933 Helsinki – 13. elokuuta 2024 HelsinkiKuolinilmoitus. Helsingin Sanomat 18.8.2024, s. B 24.) oli suomalainen varatuomari, joka toimi suojelupoliisin päällikkönä 1990–1996. Kekomäki valmistui lainopin kandidaatiksi vuonna 1957. Hän siirtyi ulkoministeriön palvelukseen vuonna 1959. Ennen suojelupoliisiin siirtymistään Kekomäki toimi ulkoministeriön oikeudellisen osaston päällikkönä. Hän oli Supon virkaan valittaessa poliittisesti sitoutumaton. Päällikön tehtävästä hän jäi eläkkeelle elokuun lopussa 1996. Supo-uransa jälkeen Kekomäki julkaisi useita kirjoja omakustanteena. Hän kirjoitti muun muassa satukirjan Ropoliisi sekä kirjan Kun oikein teet niin väärin ei tule, jossa hän kertoo isästään. Kekomäki oli naimisissa espanjalaissyntyisen Francesca Kekomäen (1930–2015) kanssa,Francesca Kekomäen kuolinilmoitus. Helsingin Sanomat 19.3.2016, s. C 23. joka kiersi vankiloissa tekemässä vapaaehtoistyötä. Hänestä on kirjoitettu elämäkertakirja Francesca (2009).Kristillinen kirjakauppa == Teokset == * * * * * * == Lähteet == Luokka:Suomalaiset juristit Luokka:Suomen turvallisuuspoliisin päälliköt Luokka:Suomalaiset virkamiehet Luokka:Vuonna 1933 syntyneet Luokka:Vuonna 2024 kuolleet
Wallpaper

Wallpaper (tyyliteltynä Wallpaper*) on brittiläinen matkailuun, designiin, muotiin ja mediaan keskittynyt englanninkielinen aikakauslehti. Lehden perustivat vuonna 1996 Tyler Brûlé ja Alexander Geringer. Vuonna 1997 Brûlé myi lehden Time Warnerille. Vuonna 2006 julkaisun levikki oli 112 871Guardian 26.9.2007.. Sen toimitus sijaitsee Lontoossa. Wallpaper ilmestyy kerran kuukaudessa. ==Lähteet== ==Aiheesta muualla== *Wallpaperin kotisivut. Luokka:Brittiläiset aikakauslehdet Luokka:Taidelehdet
Gibson S-1

Gibson S-1 on Gibsonin vuosina 1975–1979 valmistama sähkökitaramalli. Kitara tuli markkinoille vuoden 1975 puolivälissä ja se myi hyvin, yli 1 000 kappaletta ensimmäisenä puolena vuotena. S-1 edusti Gibsonin yritystä luoda yksikelaismikkinen kilpailija Fenderin kitaroille. S-1:n runko on litteä ja sen takaosa on Les Paul -kitaraa aavistuksen verran laakeampi. Kitaran suojapleksin alle jää paljon tyhjää tilaa mikä osaltaan vaikuttaa S-1:n sointiin. Kitarassa on kolme läpinäkyvään muoviin upotettua säädettävää yksikelaista mikrofonia. Mikrofonit, kytkimet ja kytkennät suunnitteli Bill Lawrence. Mikrofonikytkennät olivat verrattain monimutkaisia, ja niitä muutettiin mallin historian aikana kertaalleen. S-1:tä valmistettiin ainakin mustana, puna-sunburstina sekä puunvärisenä. S-1:ssä on "Nashville"-tyyppinen leveä tallapala, kuten joissain 70-luvun SG-malleissa. Kytkiminä toimii yksi alasarveen sijoitettu kaksiasentoinen kytkin sekä neliasentoinen, pyörivä "chicken head"-kytkin. Potentiometreinä on master volume ja tone. Kitaran ääni muistuttaa lähinnä Telecasteria. Kaulan mensuuri on Gibsonin perinteinen 24.75". Kaula muistuttaa mitoiltaan lähinnä Gibson Flying V:tä, ja S-1:n lapa on miltei samanmallinen. Erotuksena S-1:ssä on Gibsonin "normaali" kaularaudan pään suojalevy, joka taas Flying V:ssä on normigibsonia laakeampi. Kaula on kahdesta palasta tehty pulttikiinnitteinen vaahterakaula. Kitaran 22-nauhainen otelauta on vaahterasta tai ruusupuusta riippuen valmistusvuodesta. Ruusupuisella otelaudalla varustettua versiota valmistettiin vuodesta 1975 vuoden 1978 alkuun ja vaahteraotelaudalla vuodesta 1976 valmistuksen loppuun, vuodelle 1979.Gibson S-1 Guitar - specifications Vintage Guitars. Viitattu 24. tammikuuta 2009 Gibson Marauder ja S-1 poistettiin mallistosta vuoden 1980 alkupuolella. Näiden tilalle Gibson-katalogiin tuli Gibson Sonex. Gibson S-1:tä mainosti Rolling Stonesin Ron Woodhttp://www.vintageguitars.org.uk/adDetails.php?id=193 . Mainostaminen ei aina kuitenkaan merkinnyt kitaran käyttöä; Woodin ei nähty koskaan soittavan S-1:tä livenä. Ulkomaisista muusikoista mallia ovat käyttäneet ainakin Cave in -yhtyeen Stephen Brodsky, sekä The Curen Porl Thompson yhtyeen varhaisimpina alkuaikoinahttps://archive.is/20120710034739/img236.imageshack.us/img236/7387/77easycureporlhairsr4.jpg. Suomalaisista rocktähdistä S-1:llä on soittanut ainakin Juice Leskinen. Leskinen soittaa S-1:tä kokoelmalevynsä "Kautta aikain" (1997) kansikuvassa. == Lähteet == S1
Purjehdus kesäolympialaisissa 1984

Vuoden 1984 kesäolympialaisten purjehdus järjestettiin Yhdysvalloissa Los Angelesissa 13. heinäkuuta – 8. elokuuta 1984. Tapahtumia oli seitsemän. Purjehdukseen osallistui 300 urheilijaa (298 miestä ja kaksi naista) 60 maasta. Nuorin osanottaja oli Tony Philp (15 vuotta ja 48 päivää) Fidžiltä. Vanhin oli Paul Elvstrøm (56 vuotta ja 158 päivää) Tanskasta. Parhaiten menestyi Yhdysvallat, joka sai kolme kultamitalia ja neljä hopeamitalia. ==Mitalistit== Kilpailu: Kultaa: Hopeaa: Pronssia: 470 Luis Doreste Roberto Molina Steve Benjamin Hans Steinfeld Thierry Peponnet Luc Pillot Finnjolla Russel Coutts John Bertrand Terry Neilsen Flying Dutchman Jonathan McKee Carl Buchan Terry McLaughlin Evert Bastet Jonathan Richards Peter Allam Purjelautailu Stephan van den Berg Scott Steele Bruce Kendall Soling Robbie Haines Edward Trevelyan Rod Davis Torben Grael Daniel Adler Ronaldo Senfft Hans Fogh John Kerr Stephen Calder Star Bill Buchan Steven Erickson Joachim Griese Michael Marcour Giorgio Gorla Alfio Peraboni Tornado Rex Sellers Chris Timms Randy Smyth Jay Glaser Christopher Cairns Scott Anderson ==Mitalitaulukko== 1 3 4 0 7 2 2 0 1 3 3 1 0 0 1 3 1 0 0 1 5 0 1 2 3 6 0 1 0 1 6 0 1 0 1 8 0 0 1 1 8 0 0 1 1 8 0 0 0 1 8 0 0 0 1 ==Lähteet== *Sports-reference: Sailing at the 1984 Los Angeles Summer Games Luokka:Kesäolympialaiset 1984 1984
Erich Kunzel

Erich Kunzel (21. maaliskuuta 1935 New York, New York, Yhdysvallat – 1. syyskuuta 2009 Bar Harbor, Maine, Yhdysvallat) oli yhdysvaltalainen kapellimestari, joka johti Cincinnati Pops -orkesteria sen perustamisesta, vuodesta 1977 lähtien. Kunzel liittyi Cincinnatin sinfoniaorkesteriin 1965, ja kun siitä erotettiin viihdeorkesteri, hänestä tuli sen johtaja. Kunzel ja orkesteri levyttivät 85 albumia. Orkesteri oli erityisen suosittu Aasiassa, mutta sen soittoa on kuultu myös Suomessa Yleisradiossa. Kunzel johti viimeisen konserttinsa 1. elokuuta 2009. Hän kuoli melko nopeasti edenneeseen syöpään. == Lähteet == Luokka:Yhdysvaltalaiset kapellimestarit Luokka:Vuonna 1935 syntyneet Luokka:Vuonna 2009 kuolleet
Arturo Umberto Illia

Arturo Umberto Illia (1900–1983) oli argentiinalainen poliitikko. Hän toimi maansa presidenttinä vuodesta 1963 vuoteen 1966. Illia syrjäytettiin presidentin toimestaan verettömällä sotilasvallankaappauksella 28. kesäkuuta 1966. == Lähteet == Luokka:Argentiinan presidentit Luokka:Vuonna 1900 syntyneet Luokka:Vuonna 1983 kuolleet
Suunnistuksen viestihajonta

Suunnistuksen viestihajonta tarkoittaa suunnistusviesteissä käytettäviä hajontamenetelmiä, jotka estävät suunnistajia seuraamasta toisiaan kilpailussa. Parhaiten tunnettuja ovat Farsta- ja Motala-hajontamenetelmät. == Farsta-hajonta == Farsta-hajonta on monimutkaisin suunnistusviesteissä käytettävistä hajontamenetelmistä. Farstassa vuorottelevat hajontarastit ja yhteiset rastit. Joukkueet juoksevat hajontarastit (rastivälit) eri osuuksilla, jolloin eri ratavariaatioita tulee useita. Lopulta kaikki joukkueet ovat kuitenkin juosseet samat rastivälit. Nykyisillä runsasrastisilla suunnistusradoilla periaatteessa vain ratamestarin työn määrä rajoittaa käytettävien hajontaratojen määrää. Toisaalta suunnistuskarttojen painaminen (arvokilpailut) tai tulostaminen (muut kilpailut) aiheuttaa taloudellisia rajoituksia mahdollisuuksista käyttää hyvin monimutkaista Farsta-hajontaa. Vähäjoukkueisissa viesteissä, esimerkiksi MM-viestissä, käytössä on vain hyvin pieni osa mahdollisista ratavariaatioista. Suurviesteissäkin on käytössä enintään vain muutama kymmenen teoreettisesti jopa sadoista ratavaihtoehdoista. == Vännes-hajonta == Vännes-hajonta on Farsta-hajonnasta yksinkertaistettu versio, jossa viestiosuus on jaettu kahteen osaan. Osuuden keskellä olevalla yhteisellä rastilla jaetaan radan loppuosat radat uudestaan joukkueiden kesken. Näin kolmiosuuksisessa viestissä on tarjolla yhdeksän hajontarataa (3×3). Tupla-Vännes on Vännes-variaatio, jossa viestiosuus on jaettu neljään osaan niin, että suunnistaja juoksee samat hajonnat osuuden parillisilla ja parittomilla jaksoilla. == Motala-hajonta == Motala-hajonnassa on ratoja yhtä monta kuin on hajontaosuuksia. Hajonta syntyy siitä, että joukkueet juoksevat radat eri järjestyksessä. Motala sopii hajontana parhaiten viesteihin, joissa on vähän joukkueita. Sen etuna on yksinkertainen toteutus. ==Aiheesta muualla== *Jukka Inkerin viestihajonta- analyysi Luokka:Viestisuunnistus